**Campionatului CUC XXIII, Etapa 1**

**ACORD, Oceanic Six, Zeii CUC-ului, SER**

**Runda I**

1. Conform estimărilor prezentate pe [www.adherents.com](http://www.adherents.com) 2 miliarde 614 milioane de oameni sunt adepți ai 3 religii X. X este un cuvânt provenit de la numele unui personaj. Inițial acest personaj era numit „tatăl magnific” sau „tatăl înălțat”. După încheierea înțelegerii el a devenit „tatăl mulțimii de popoare”.

Cine este acest personaj?

**Răspuns:** Avraam ( se acceptă Abraham, Avram, Ibrahim)

**Comentariu**: În prezent peste 2,6 mlrd. de oameni sunt adepţi ai creştinismului (2,1 mlrd.), islamismului (1,5 mlrd.) şi iudaismului (14 mln.). Aceste 3 religii sunt numite „religii avraamice”. Avram (cu o singură literă de „a”) înseamnă „tată magnific” sau „tată înălţat”. După ce a fost încheiat legământul cu Dumnezeu şi-a primit numele de Avraam (cu 2 litere „a”) ceea ce înseamnă „tatăl mulţimii de popoare”.

**Autor**: Fala Alexandru, ACORD


1. Eroii unui roman al scriitorului francez Louis Boussenard reușesc de câteva ori să evadeze din captivitate, însă de fiecare dată nimeresc din nou tot acolo. În timpul unei asemenea evadări, aceștia aud sunetul produs de EL, ceea ce reprezintă un moment simbolic. Numiți-l pe EL printr-un cuvânt originar din limba Darug.

**Răspuns**: Bumerang.

**Comentariu**: Eroii romanului se întorceau înapoi, la fel ca bumerangul. Darug este un trib al aborigenilor australieni.

**Sursa**: L. Boussenard „Le fils du gamin de Paris”; <http://www.popmech.ru/article/2550-tuda-i-obratno/>; <http://www.etymonline.com/index.php?term=boomerang>

**Autor**: adaptat de Eugen Zolotco, ACORD



1. Material distributiv

Blitz triplu.

Peste un minut, restabiliţi numele celor trei pictori ce au fost acoperite în imagine.

**Răspuns**: Dali, Van Gogh şi Warhol.

**Autor**: Ivan Boaghi, ACORD

1. Muzicienii italieni din secolul XVII purtau cu ei în husa instrumentului anumite specii de broaşte, pe care le foloseau înainte de concerte.

Dar cu ce scop făceau ei acest lucru, dacă cu 17 secole în urmă un prefect roman a făcut o acţiune cu efect invers decât cel dorit de muzicieni.

**Răspuns**: să își păstreze mâinile uscate

Comentariu: Pilat s-a spălat pe mâini

**Autor**: Serghei Vedernic, SER

1. Petar II Petrović-Njegoš a fost conducătorul oficial şi spiritual al Muntenegrului, un poet de vază şi colecţionar de cântece populare. De asemenea era fondatorul primei școli din țară precum și a tipografiei. Jurnalistul Artiom PASHCHENKO consideră că Petar al II-lea avea mult mai multe motive ca sa pronunţe celebra frază decât…. Decât cine?

**Răspuns**: Ludovic al XIV-lea, Regele soare

**Comentariu**: S-a manifestat în toate sferele vieții publice și a avea dreptul de a spune „Statul sunt eu"

**Sursa**: "Discovery", 2013, N 7. - S. 58.

**Autor**: adaptat de Eugenia Lucasenco, ACORD

1. Pe înregistratoarele de zbor, aşa-numitele „cutii negre”, de obicei, se indică: „Flight recorder. Do not open” (Înregistrator de zbor. A nu se deschide). Când a murit David Warren în 2010 – inventatorul acestui dispozitiv, pe sicriul acestuia a fost instalată o plăcuţă cu o inscripţie. Vă rugăm să reproduceţi inscripţia în limba română sau engleză.

**Răspuns**: Flight recorder inventor. Do not open.. Do not open.

**Sursa**: http://blogs.wsj.com/photojournal/2010/07/23/pictures-of-the-day-july-23/

**Autor**: Oxana Rojcova, echipa Zeii CUC-ului

1. Interpreta rusă Alina Artţ (Алина Артц) a susţinut recent mai mult de 50 de concerte în tot atâtea oraşe timp de 3 luni, devenind astfel prima cântăreață din lume care a susţinut un număr atât de mare de concerte într-un interval atât de scurt. Știind că traseul interpretei a fost stabilit încă în toamna anului 2012, scrieţi prin 4 sau 5 cuvinte, cauza acestui număr impunător de concerte.

**Răspuns**: Olimpiada de la Soci (JO de la Soci)

**Comentariu**: Concertele erau ţinute în oraşele prin care trecea focul olimpic, cântăreața interpretând cântecul „Dansul olimpic”, dedicat Olimpiadei. „Traseul interpretei” este o aluzie la traseul focului olimpic.

**Sursa**: <http://unity.lv/ru/news/1069045/>

<http://ru.wikipedia.org/wiki/%D0%AD%D1%81%D1%82%D0%B0%D1%84%D0%B5%D1%82%D0%B0_%D0%BE%D0%BB%D0%B8%D0%BC%D0%BF%D0%B8%D0%B9%D1%81%D0%BA%D0%BE%D0%B3%D0%BE_%D0%BE%D0%B3%D0%BD%D1%8F_%D0%B7%D0%B8%D0%BC%D0%BD%D0%B8%D1%85_%D0%9E%D0%BB%D0%B8%D0%BC%D0%BF%D0%B8%D0%B9%D1%81%D0%BA%D0%B8%D1%85_%D0%B8%D0%B3%D1%80_2014>

Autor: Sergiu Iacob, „Oceanic Six”.

1. Blitz dublu:

* Stabilitatea acestuia, intrat pe 1 ianuarie 1999, este simbolizată de două linii orizontale paralele puternic marcate.
* Acest termen de origine turcă, prezent în multe limbi europene, este definit pe dex-online.ro, printre altele, drept târg, obor, câmp, teren pe raza unei localități.

Numiţi termenul!

**Răspuns**: 1. Euro 2.Maidan

**Autor**: Maxim Cumpanici, SER

1. În unul din romanele lui Alexandre Dumas, fiul adoptiv al personajului Gilbert HED se distrează, deteriorând frunzele din vârfurile celor mai înalți copaci din pădure. Care era prenumele acestui fiu adoptiv?

**Răspuns**: Robin.

**Comentariu**: Robin trăgea cu arcul în frunze. Dumas scrie că, cu timpul, Robin Hed a început să sune ca „Robin Hood”, numele care l-a făcut celebru.

**Sursa**: A. Dumas ”Robin Hood”.

**Autor**: adaptat de Eugen Zolotco, ACORD

1. În lume exista păreri diferite referitor la aceasta procedura. Unii consideră că oamenilor trebuie sa li se dea mai întâi ceea după ce au venit, și după asta celalalt lucru. Alții consideră că oamenilor trebuie sa li se dea mai întâi celalalt lucru, pentru ca nu cumva sa îl uite, si abia după asta ceea după ce au venit. Despre ce procedura merge vorba?

**Răspuns**: eliberarea cardului și a banilor de către bancomate

**Comentariu**: Unele bănci eliberează mai întâi cardul, și după asta banii, alte bănci eliberează mai întâi banii, și după asta cardul.

**Sursa**:

Mai întâi banii si după asta cardul:

http://www.bps-sberbank.by/bank/ru.personal.plasticcards.dengivbankomat.html

Mai întâi cardul și după asta banii:

http://www.btabank.by/ru/page/private/291

**Autor**: Ion Verdeș, echipa Zeii CUC-ului

**Runda 2**

1. Acest MAESTRU belgian și-a atribuit numele căpătat prin verlan. Verlan este un argou ce presupune inversarea silabelor în cuvinte. Dacă v-ați dat seama cine este maestrul, atunci conform titlului uneia dintre primele sale creații cunoscute, scrieți ce facem noi?

**Răspuns**: Dansăm

**Comentariu**: Maestrul, care de fapt este „Maestro”, prin intermediul verlan capătă forma de „Stromae” – nume pe care și l-a atribuit cântărețul belgian Paul van Haver, iar una din primele sale piese cunoscute este ”Alors on danse” – tradusă ca „noi dansăm” sau „se dansează”. Se acceptă și răspunsul în limba franceză.

**Sursa**: http://en.wikipedia.org/wiki/Stromae

**Autor**: Alexandru Cojocaru, echipa Zeii CUC-ului

1. Explicând originea unei denumiri, un muzicant a menționat discul de foc al soarelui care apunea și lumina căruia bătea în parbrizul autocarului în timpul călătoriei de la Sydney spre Perth. Peste un minut, scrieți această denumire în engleză sau română.

**Răspuns**: „Highway to Hell” („Drumul (șoseaua) spre iad”).

**Comentariu**: Este vorba despre piesa formației australiene AC/DC. Originea denumirii ei era explicată de vocalistul formației, Brian Johnson.

**Sursa**: <http://song-story.ru/highway-to-hell-acdc/>

**Autor**: adaptat de Eugen Zolotco, ACORD

1. Pe site-ul Lenta.ru a apărut un articol ce a făcut bilanţul activităţii medicului-şef sanitar rus Onişcenko din ultimii ani.

Numiţi titlul dulce al acestui articol, trist, totuşi, pentru o pereche renumită.

**Răspuns**: Fructul Interzis.

**Sursa**: <http://lenta.ru/articles/2013/10/22/onischenko/>

**Comentarii**: Onişenco e renumit pentru restricţiile pe care le aplică. Perechea renumită – Adam şi Eva

**Autor**: Maxim Cumpanici, SER

1. Mai bine de un secol, pe logotipul companiei Nestle era ilustrată o pasăre cu 3 pui. În anul 1988, în urma unui rebranding, de pe logotip a dispărut unul din pui. Care a fost cauza acestei schimbări?

**Răspuns**: Scăderea natalităţii.

**Comentariu**: Numărul de pui semnifică numărul mediu de copii într-o familie modernă. La sfârşitul secolului XX, acesta s-a redus de la 3 la 2.

**Sursa**: http://www.etiziano.com/I\_love\_logo\_design/history\_of\_the\_nestle\_logo.html

**Autor**: Oxana Rojcova, echipa Zeii CUC-ului

1. Conform observaţiilor din ultimii ani, păsările de oraş au început sa adauge în cuiburile lor un reziduu al unei activităţi păguboase umane, dar care este un bun insecticid, ce poate fi găsit din abundenţă în oraşe, şi are proprietatea de a respinge căpuşele, puricii şi alţi oaspeţi nedoriţi ai cuiburilor.

Numiţi acest reziduu!

**Răspuns** Mucuri de ţigară

**Sursa**: <http://193.111.141.18/download/photo/photo/podborochka_109/25.jpg>



**Autor**: Maxim Cumpanici, SER

1. Vă vom supune unui test. Conform unei legende urbane, logoul iniţial al companiei Apple fost inspirat de moartea unui savant, care s-ar fi sinucis muşcând un măr otrăvit.

Numiţi-l.

**Răspuns**: Alan Turing.

<http://atkinsbookshelf.wordpress.com/tag/story-behind-apple-logo/>

**Autor**: Maxim Cumpanici, SER

1. În trecut piețele din acest stat islamic era vestite, inclusiv, și pentru comercializarea unui produs de origine animalieră. Această situație a generat apariția unui cuvânt în limba română. Numiţi acest stat?

**Răspuns**: Maroc.

**Comentariu**: Produsul de origine animalieră este pielea. Pe pieţele din Maroc se vindeau şi piei de capre şi oi. Această situaţie a determinat apariţia în limba română a termenului „marochinărie”, ce desemnează activitatea de vânzare a pielii.

**Autor**: Fala Alexandru, ACORD

1. Ray Bradbury scria că romanele științifico-fantastice (science fiction) nu descriu realitatea în sine, ci doar reflectarea ei prin oglinda. Probabil pentru ca noi să nu ne speriem de această realitate. Numiţi eroul pe care acesta îl menţionează în contextul respectiv.

**Răspuns**: Perseus.

**Se acceptă:** Medusa, Medusa Gorgona.

**Comentariu**: Bradbury spunea că fantezia priveşte la realitate de peste umăr și prin oglindă, și utilizează, în acest caz „viziunea reflectată."

**Sursa**: http://www.adme.ru/vdohnovenie-919705/pisatelskie-ritualy-510255/

**Autor**: adaptat de Eugenia Lucasenco

1. Material Distributiv:

Despre iubirea dintre Aurore și Franciszek nu s-au scris romane, nici piese muzicale. Aveți totuși în față reconstituirea modernă a unei picturi realizate de Eugene Delacroix cu acești 2 protagoniști. Inițial Franciszek și Aurore erau încadrați în același portret, însă după moartea artistului Delacroix, pictura a fost tăiată în 2. Acum cele 2 părți ale picturii se află în muzee din țări diferite. Cine sunt protagoniștii portretului, dacă ambii au fost personalități remarcabile care au lăsat în urma lor opere cunoscute în întreaga lume.

**Răspuns**: Frederic Chopin si George Sand.

**Comentariu**: Piesele muzicale si romanele fac aluzie la faptul ca bărbatul are tangență cu muzica (deoarece în pictură se arată că el cânta la pian), iar femeia are tangenta cu literatura. Franciszek este varianta poloneză a numelui lui Frederic Chopin, iar Aurore este unul din numele real al scriitoarei cu pseudonimul George Sand. Eugen Delacroix pe lângă faptul că i-a pictat, era un bun prieten cu ambii.

**Sursa**: Numele Franciszek – Frederic Chopin http://ro.wikipedia.org/wiki/Fr%C3%A9d%C3%A9ric\_Chopin

Numele Aurore – pseodonimul George Sand http://ro.wikipedia.org/wiki/George\_Sand

Portretul - http://en.wikipedia.org/wiki/Portrait\_of\_Fr%C3%A9d%C3%A9ric\_Chopin\_and\_George\_Sand

Autor: Anastasia Verdeș, echipa Zeii CUC-ului

1. Nu vrem să știm unde în SUA se adunau cei care ascultau de îndemnul acestei *rude* începând cu anul 1916. Vrem în schimb să știm unde în Moldova se adună cei care-i ascultă îndemnul în zilele noastre, chiar dacă nu-i pot vedea adevărata față?

**Răspuns**: Cupa Socrate

Comentariu: Portretul „Unchiului Sam” a fost publicat pentru prima oară pe 6 iulie 1916 în Leslie's Weekly cu inscripția „What Are You Doing for Preparedness?", ulterior aceasta fiind „I want you for U.S. Army”, îndemnând spre recrutare odată ce SUA a intrat în primul război mondial. Astăzi imaginea acestuia este utilizată drept logo pentru Cupa Socrate, însă adevărata față a Unchiului Sam este ascunsă de fața lui Socrate.

**Sursa**: http://www.loc.gov/exhibits/treasures/trm015.html

**Autor**: Alexandru Cojocaru, echipa Zeii CUC-ului



**Runda 3**

1. Conform unui banc, anume această organizaţie, înfiinţată în 1993, ar fi inventat stafidele, caşcavalul cu mucegai şi moda la hainele vintage.

Numiţi organizaţia, ştiind că una dintre cele mai recente proiecte ale organizaţiei ţine de declaraţiile pe venit precompletate ale persoanelor fizice.

**Răspuns**: Poşta Moldovei

**Comentarii**: Posta Moldovei, în colaborare cu Inspectoratul Fiscal Principal de Stat au semnat recent un acord prin care Poşta Moldovei se obligă să livreze persoanelor fizice declaraţiile pe venit precompletate direct.

**Sursa**: <http://www.publika.md/fisc-ul-asteapta-declaratiile-pe-venit-pentru-2013_1841241.html>

**Autori**: Maxim Cumpanici, SER, Veronica Vragaleva, ACORD

1. Majoritatea lor sunt formate din 32 elemente, din care 12 pentagoane si 20 de hexagoane, în rezultatul combinării cărora se obţine un icosaedru trunchiat, aproape de forma perfectă dorită. Principalul producător pe scară mondială al acestora este Pakistanul. Numiţi-le exact.

**Răspuns**: mingile de fotbal.

**Autor**: Maxim Cumpanici, SER

1. Gazda campionatului mondial de fotbal din 2014, selecţionata Braziliei, pe lângă cei 11 jucători de pe teren şi cel deal 12-lea- spectatorii, va mai avea un brazilian în teren, fără a încălca vre-un regulament al fotbalului. Care este numele celui de-al 13-lea „jucator" al gazdelor.

**Răspuns**: Brazuca.

**Comentariu**: in traducere Brazuca inseamna Brazilian. Brazuca- denumirea mingii oficiale a CM-2014.

**Sursa**: <http://www.gsp.ro/international/campionate/video-si-foto-s-a-lansat-mingea-oficiala-a-cupei-mondiale-din-brazilia-2014-414819.html>

**Autor**: Sebastian Iustin, SER

1. Autorul personajului a simțit foarte bine spiritul timpului. Astfel personajul a zburat și a ajuns pe lună aproximativ cu 15 ani mai devreme de echipajul Apollo 12. La fel la apariția filmului „Indiana Jones și căutătorii arcei pierdute” eroul principal a fost comparat cu personajul, Steven Spielberg fiind chiar învinuit de plagiat. Numiți personajul.

**Răspuns**: Tintin

**Comentariu**: Volumele de benzi desenate TinTin „*Objectif Lune*” și „*On a marché sur la Lune*” au ieșit în anii 1953 și 1954 respectiv. În urma învinuirii de plagiat Steven Spielberg a aflat despre personajul TinTin și a hotărât să facă propria ecranizare a „Aventurilor lui Tintin”.

**Sursă**: <http://ro.wikipedia.org/wiki/Aventurile_lui_Tintin>

<http://ru.wikipedia.org/wiki/%D0%9F%D1%80%D0%B8%D0%BA%D0%BB%D1%8E%D1%87%D0%B5%D0%BD%D0%B8%D1%8F_%D0%A2%D0%B8%D0%BD%D1%82%D0%B8%D0%BD%D0%B0:_%D0%A2%D0%B0%D0%B9%D0%BD%D0%B0_%D0%B5%D0%B4%D0%B8%D0%BD%D0%BE%D1%80%D0%BE%D0%B3%D0%B0>

<http://ru.wikipedia.org/wiki/%D0%90%D0%BF%D0%BE%D0%BB%D0%BB%D0%BE%D0%BD-12>

**Autor**: Egor Boaghi, ACORD

1. Atenție în întrebare sunt înlocuiri:

În ecranizare din 1990 a „Aventurilor lui Tintin”, într-un episod este prezentă o situație amuzantă. Tintin face un acord cu Generalul Alcazar de a face revoluție fără fotografieri. Generalul Tapioca fiind scos de la putere de aceștia, devine foarte speriat că nu poate fi fotografiat, considerînd prin acest fapt că este înjosit și făcut de rușine. Ce am înlocuit prin a fotografia?

**Răspuns**: A executa, a pedepsi cu moarte

**Comentariu**: Se acceptă după sens.

**Sursă**: <https://www.youtube.com/watch?v=KERHLyHmBiQ> (26:15, 35:20)

**Autor**: Egor Boaghi, ACORD

1. Pe 7 februarie 2014 Google a plasat pe pagina sa un doodle dedicat olimpiadei, înfăţişând nişte sportivi, însoţit de comentariul:

„A practica sport este un drept al omului. Fiecare individ trebuie să aibă posibilitatea de a face sport, fără discriminări de orice fel și în spiritul Jocurilor Olimpice.” Dar ce era desenat pe fundalul acestui doodle ?

**Răspuns**: culorile spectrului

**Se acceptă**: curcubeu, flagul LGBT, etc.

**Autor**: Sebastian Iustin, SER

1. Atenţie! În întrebare este o înlocuire:

TOM a dobândit  aspectul său ilustru numai în cea de a doua ediție. TOM ştie sa cânte la chitară (la fel de bine ca la harpă) și să cânte cu o voce răgușită. Dansează moderat, ştie să schieze şi să patineze. Conduce prost maşina şi motocicleta. Mult mai bine se descurcă în tehnica de construcţie. Loc de muncă permanent nu are, cu toate acestea, stilul lui de viaţă (hainele, decor în cameră) arătau că are câștiguri bune din alte părţi şi ar putea fi subiectul estimării indirecte a veniturilor, realizate de Serviciul Fiscal de Stat. Peste un minut, scrieţi cine a fost înlocuit prin TOM ?

**Răspuns**: „Lupul» din Nu pogodi

**Comentarii**: Analogia dintre lupta dintre iepure şi lup e epica, similar luptei între Tom şi Jerry

**Autor**: Ivan Boaghi, ACORD

1. Atenție, cuvântul EA este o înlocuire.

Charles Darwin scria că EA este foarte tăcută și nu scoate niciun sunet chiar și atunci când este rănită. Omul, porecla căruia era EA, de asemenea prefera să tacă atunci când în timpul discuției era atinsă tema motivelor ce au provocat o ceartă celebră. Într-o zi, acest om a desenat-o pe EA, iar sub desen a scris un cuvânt scurt. Care anume?

**Răspuns**: Puma.

**Comentariu**: EA este puma. În 1948 frații Dassler s-au certat și s-au despărțit din motive necunoscute. Drept rezultat, au apărut două companii: Adidas și Puma. Rudolf Dassler, poreclit „Puma”, și-a desenat singur logo-ul companiei sale.

**Sursa**: http://vlast.biz/biz/2008/6/Puma\_Versus\_Adidas.htm

http://www.advertiser-school.ru/advertising-history/istoriya-brenda-puma.html

**Autor**: adaptat de Eugen Zolotco, ACORD

1. Material distributiv

Această sculptură este creaţia slovacului Martin Hudacek şi, conform spuselor autorului, are scopul de a atrage atenţia asupra unei probleme importante a societăţii moderne. Conform statisticilor, în Moldova frecvenţa acestei probleme, începând cu anii 2000–2001, este în continuă descreştere. Dacă v-aţi dat seama care este această problemă, numiţi cu maximă exactitate cui îi este dedicat acest monument.

**Răspuns**: Copiilor nenăscuţi (din cauza avorturilor)

**Comentariu**: După apariţia pe piaţă a mijloacelor de contracepţie în 2000-2001, numărul avorturilor a cunoscut o scădere constantă de la an la an.

**Sursa**: <http://kinkong.ru/foto/3250-pamyatnik-nerodivshimsya-detyam-3-foto.html>

<http://www.demografie.md/index.php?pag=news&opa=view&id=138&tip=noutate&start=20&l>

**Autor**: Sergiu Iacob, „Oceanic Six”.

1. British Airlines a decis să utilizeze o nouă metodă pentru o mai bună protecţie față de pasagerii care creau probleme prin comportamentul lor inadecvat. Astfel, dacă pasagerul buclucaș nu reacționa la observațiile personalului BA, lui i se prezenta un obiect bine cunoscut de către majoritatea britanicilor. Administrația BA credea că astfel pasagerul abuziv se va calma rapid, înțelegând seriozitatea situației și că dacă va continua să se comporte în același mod riscă să fie sancţionat mai aspru. Numiți obiectul utilizat de către angajații BA.

**Răspuns**: Cartonaş galben

**Sursa**: <http://www.airliners.net/aviation-forums/general_aviation/read.main/955955/>

**Autor**: Sergiu Rodideal, „Oceanic Six”

**Runda 4**

1. Deși acest mijloc de transport a fost inițial destinat Mariei Tănase, nu s-au dat în lături să-l folosească nici alții, precum chitaristul american Les Paul, formația Vaya Con Dios și chiar Edith Piaf. Dar ce are specific acest mijloc de transport?

**Răspuns**: are zurgălăi

**Comentariu**: Sanie cu zurgălăi este un cântec românesc în stil folcloric, scris în 1937 de compozitorul român de origine evreiască Richard Stein special pentru Maria Tănase. El a fost preluat și de artiști internaționali precum Edith Piaf. A fost plagiat în anii '50 de cunoscutul chitarist american Les Paul, care a folosit integral linia melodică în cântecul *Johnny (Is The Boy For Me).* O piesă cu același nume este cântată și de Vaya Con Dios, inspirată de melodia cântecului românesc sus-menționat.

**Sursa**: http://ro.wikipedia.org/wiki/Sanie\_cu\_zurg%C4%83l%C4%83i

**Autor**: Alexandru Cojocaru, echipa Zeii CUC-ului

1. Pe un site umoristic, despre EL se zice că este un italian, creat de japonezi, ce vorbeşte engleza şi arată ca un mexican. Tot acolo se mai zice că posedă trăsături caracteristice unui olandez, unui evreu şi unui negru. Numiţi-l.

**Răspuns**: Mario

**Comentariu**: Sare ca un jucător negru de baschet, consumă ciuperci ca un olandez şi adună monede ca un evreu.

**Sursa**: <http://troll-face.ru/115011/>

Autor: Sergiu Iacob, „Oceanic Six”.

1. Atenţie! Listă.

3 este mai mare decât 2+2

4 este mai mare decât 2+3

4 este mereu mai mare decât 4

Însă 2 poate fie gal cu 2.

Despre ce este vorba?

Răspuns: Poker

Comentariu: In poker combinația de „3 of a kind” este mai buna decât două perechi. Careul (4 of a kind) este mai bun decât două cărți de un fel si 3 de alt fel (full house). Nu pot fi două careuri identice, un careu va fi mereu mai mare decât celalalt. Însă pot exista cazuri când o pereche este identică cu altă pereche.

**Sursa**: http://www.pokerom.ru/rules.html

**Autor**: Ion Verdeș, echipa Zeii CUC-ului

1. La auzul refrenului unui hit al anului 2013, autorul întrebării de îşi aduce aminte fiecare dată de o veche [divinitate](http://ro.wikipedia.org/wiki/Divinitate) locală din [mitologia românească](http://ro.wikipedia.org/wiki/Mitologie_rom%C3%A2neasc%C4%83), probabil preromană, invocată, de obicei, de grupuri de femei în anumite situaţii. Mai mult, există chiar şi o poezioară care conţine, printre altele, cuvintele „cofiţa”, „căniţa”şi „găleata”.

Peste un minut, scrieţi cine este interpretul acestui hit, dacă originea acestuia nu este nici pe aproape românească.

**Răspuns**: [track-ul audio] Stromae

**Comentarii**: Este vorba de hitul „Papaoutai” de deja binecunoscutul interpret belgian de origine rwandeză – Stromae. Divinitatea românească este Paparuda, poezioara sunînd cam în felul următor: „Paparudă, rudă, sai în sus şi udă, Udă cu *cofiţa*, Ca să crească viţa, udă cu *găleata*, ca să crească roadă, Udă cu ulciorul, Să crească feciorul, Udă cu *căniţa*, Să crească fetiţa”. Fonetic, Papaoutai se aseamănă cu Paparudă.

**Sursa**: <http://ro.wikipedia.org/wiki/Paparud%C4%83>

<http://lyricstranslate.com/ro/Surorile-Osoianu-Paparuda-lyrics.html#ixzz2vyTgSJmG>

**Autor**: Veronica Vragaleva, ACORD

1. *(Pentru cititor: textul întrebării se citeşte foarte rar, pentru a acorda ocazie echipelor să înregistreze la maxim textul întrebării)* Cu ceva timp în urmă, conducerea echipei de fotbal „Barcelona” a anunţat că există posibilitatea creării unui MUZEU, ce se va afla chiar sub terenul de fotbal şi va fi destinat, în special, membrilor fan-clubului, ce vor să se afle *permanent* lângă echipa favorită. Accesul în acesta va costa în jur de 3000 de euro, însă valabilitatea „biletului” va fi de 50-99 de ani. Conform proiectelor, noua încăpere va avea capacitatea de până la 30.000 de locuri. În textul de mai sus am omis 3 litere. Peste un minut, vă rugăm să le scrieţi.

**Răspuns**: a,o,l

**Comentariu**: Cuvîntul „mauzoleu” s-a transformat în „muzeu”. Este evident că criteriile din textul întrebării sunt cam stranii pentru un „muzeu”, iar îmbinarea de cuvinte „vor să se afle *permanent* lângă echipa favorită” constituie un indiciu.

**Sursa**: <http://www.sports.ru/football/155958896.html>

**Autor**: Sergiu Iacob, „Oceanic Six”.

1. Roverul „Curiosity” a aterizat pe planeta Marte pe data de 6 august 2012, iar exact peste un an unul dintre motoarele sale a început să lucreze, pentru o perioadă scurtă de timp, într-un regim neobișnuit, vibrând cu diferite frecvențe. Inginerii NASA, care au programat comportamentul roverului, s-au străduit ca sunetele scoase de motorul acestuia să fie asemănătoare cu... Dar cu ce anume?

**Răspuns**: Cântecelul „Happy Birthday”.

**Comentariu**: Aceasta era o glumă a inginerilor în cinstea aniversării de un an de la aterizarea lui „Curiosity” pe Marte.

**Sursa**: <http://www.washingtonpost.com/blogs/the-switch/wp/2013/08/06/lonely-curiosity-rover-sings-happy-birthday-to-itself-on-mars/>

**Autor**: adaptat de Eugen Zolotco, ACORD

1. La începutul anilor 1970, numărul de înmatriculare al unei maşini de model “„Volkswagen" era furat în mod regulat de la proprietar , până în momentul în care acestuia nu i-a venit idea să schimbe numărul. Cu toate acestea , mulți ani mai târziu, acesta a reuşit să câștige 2530 de lire sterline din vânzarea automobilului său. Și toate acestea au avut loc din cauza că într-o zi de vară în 1969 , el a parcat mașina în apropierea casei sale , care se afla … Unde anume se afla casa? Se solicită un răspuns cât mai exact posibil.

**Răspuns**: (strada ) Abbey Road.

Comentariu : Aceasta masina cu plăcuța de înmatriculare „LWF 28 IF " a apărut imortalizată pe celebra fotografie făcută la 8 august 1969, ce a devenit coperta albumului „Abbey Road " al formaţiei „The Beatles " . Anume din această cauză fanii furau plăcuţa de înmatriculare, iar maşina a fost vândută în 1986 la licitaţie pentru o sumă considerabilă de bani.

**Sursa** : „Telescope " , 2013 , N 31 .

**Autor**: adaptat de Eugenia Lucasenco

1. Cel mai mare X cunoscut de către omenire are 4000 de km în diametru, cântărește 10 miliarde de trilioane de trilioane de carate şi se află la 8 ani-lumină de Pământ. Nu vă întrebăm ce am înlocuit prin X, vă rugăm să scrieţi printr-un nume propriu cum se numeşte locul unde acesta se află.

**Răspuns**: Lucy

**Comentariu**: Prin X am înlocuit diamantul. Cel mai mare diamant cunoscut omenirii se află pe una din stelele din constelaţia Centaurului, căreia astronomii i-au dat numele „Lucy” în cinstea cântecului „Lucy in the Sky with Diamonds” de „The Beatles”.

**Sursa**: Стивен Фрай, «Книга всеобщих заблуждений».

**Autor**: Sergiu Iacob, „Oceanic Six”.

1. Material distributiv. *(Pe o parte e inscripția „39”, iar pe cealaltă parte a foiţei – întrebarea nemijlocită).*



Atenţie! Materialele distributive pot fi întoarse doar la comanda mea. (peste 10 secunde) Vă rog să întoarceţi foiţele de răspuns. Acum vă rog să răspundeţi la întrebare.

**Răspuns**: Revers

**Comentarii**:Revers provine de la cuvântul latinesc „reversus”, care se traduce ca „invers”. În gimnastică, este o săritură de 360 grade, utilizând o singură sau două mâini. Totodată revers este, conform DEX-ului, şi dosul unei medalii, al unei monede, al unei foi scrise. Cititorul v-a rugat să efectuaţi rotirea foii scrise, pe care imaginile se asemănă cu cele de pe o monedă, a cărei parte dorsală de asemenea este numită revers.

**Sursa**: <http://parkour64.info/revers_angl_reverse_vault_opor_p.html>, <http://dexonline.ro/definitie/revers>

**Autor**: Veronica Vragaleva. Inspirată de K. Kartaşov.

1. O trupă mică de artişti a primit unul dintre granturile guvernamentale alocate pentru pregătirea şi celebrarea aniversării de 450 de ani de la descoperirea Canadei. Astfel a apărut un colectiv renumit astăzi în întreaga lume, al cărui conducător a călătorit în spaţiu cu câţiva ani în urmă, ceea ce reprezintă un fapt destul de simbolic. Numiţi acest colectiv.

**Răspuns**: „Cirque du Soleil" .

Comentariu: Fondatorul şi conducătorul trupei „Cirque du Soleil", Guy La liberte, în octombrie 2009, a vizitat în calitate de turist Staţia Spaţială internaţională, în cadrul echipajului rachetei cosmic „Soyuz TMA - 16 . "

**Sursa**:

1 . http://www.citycat.ru/historycentre/index.cgi ( 02 septembrie )

2 . http://ru.wikipedia.org/wiki/Лалиберте , \_Gi

3 . http://ru.wikipedia.org/wiki/Союз\_ТМА-16

**Autor**: adaptat de Eugenia Lucasenco, ACORD

**Runda 5**

1. Într-un episod din serialul Big Bang Theory, unul din personajele principale, Sheldon Cooper, lăudându-și o invenţie, spune:

„M-au contactat și chinezii. Au spus că e cel mai grozav lucru, după X. Deși sunt destul de sigur ca X i-a obligat să spună asta.”

Numiți-l pe X prin două cuvinte.

**Răspuns**: Partidul Comunist.

**Sursa**: http://the-big-bang-theory.com/quotes/episode/706/

**Autor**: Ion Verdeș, echipa Zeii CUC-ului

1. Această întrebare este potrivită pentru luna mai. În 1977 într-un stat european pe ecrane a ieșit un film serial istoric dedicat unei aniversări. Filmul este despre război și acțiunile militare ale aliaților în sud-estul Europei, iar unul din regizorii serialului este Gheorghe Vitanidis. Putem spune că oficial războiul s-a sfârșit la Berlin.

Răspunde-ţi exact care era denumirea oficială, formată din 3 cuvinte, a statului în care a apărut filmul?

**Răspuns**: Republica Socialistă România

**Criteriu**: Se acceptă Republica Socialistă Română. Răspunsurile: România, Republica România, Republica Populară România, Republica Comunistă România nu se acceptă

**Comentarii**: Filmul a fost filmat în Romania, se numește „Războiul Independenței” și este dedicat obținerii independenței României, în rezultatul războiul contra Imperiului Otoman din 1877-1878. Aluzia la luna mai se face deoarece pe 9 mai (stil vechi)/21 mai (stil nou) 1877 a fost proclamată independența României, iar în 1977 se împlineau 100 de ani de la acest eveniment. În război România a fost aliată cu Rusia, Serbia și voluntarii bulgari. După război a urmat tratatul de pace de la Berlin ce a consemnat noile realități geo-politice în peninsula balcanică. Între 1965 și 1989 denumirea oficială a României a fost Republica Socialistă România. Gheorghe Vitanidis este un cunoscut regizor român. Informaţia din întrebare este prezentată pentru a induce în eroare şi a orienta spre o pistă greşită echipele, şi anume, focusare pe ideea celui de-al doilea război mondial.

**Autor**: Fala Alexandru, ACORD

1. Descriind o planetă dublă (binară) care se rotea în jurul Soarelui, Ursula Le Guin menţionează un „X în vid”. Unul din X-urile renumite a fost scris în oraşul Galaţi. Numiţi ce este X.

**Răspuns**: Vals

**Comentarii**: Planeta se roteşte împreună cu propria-i lună în jurul Soarelui, de parcă valsând. În Galați, pe malul r. Dunărea, Ion (Iosif) Ivanovic şi-a scris valsul renumit „Valurile Dunării”

**Sursa**: <http://knigger.com/texts.php?bid=9988&page=13>

**Autor**: adaptat de Veronica Vragaleva

1. Este binecunoscută situaţia infricoşătoare în legătură cu micşorarea arealurilor de habitat al animalelor sălbatice. Este şi cazul urşilor polari din regiunea Golfului Hudson care, fiind nevoiţi să migreze în fiecare iarnă spre nord pentru a vâna foci, contactează tot mai des cu omul, fapt ce le pune în pericol existenţa. Însă într-un orăşel canadian se foloseşte o metodă destul de interesantă şi eficientă – pentru a-i salva pe urşi, oamenii îi învaţă pe aceştia din urmă un anumit lucru. Dar ce anume îi învață?

**Răspuns**: să se teamă de om

**Sursa**: <https://www.youtube.com/watch?v=7jbhE6l3pC4>

<http://ro.wikipedia.org/wiki/Valurile_Dun%C4%83rii_(vals)>

**Autor**: Vitalie Procopciuc, “Oceanic Six”

1. Bliț dublu:
2. Citat de Henry Ford:  Dacă toţi banii mei ar fi 20 de dolari de 2 dolari aş cumpăra creioane şi de 18 dolari... Continuaţi fraza prin 3-4 cuvinte.
3. Citat de William Bernbach: Politica nu este o știință. Politica este puterea de convingere, iar convingerea este o artă.”  Ce cuvânt a fost înlocuit cu Politica?

**Răspuns**: 1. „le-aş face publicitate”, 2. „Publicitatea”

**Autor**: Ivan Boaghi, ACORD

1. La unul din personajele cărţii scrise de JK Rowling, în camera de zi intră „Samantha cu câteva căni pe tavă, apoi Mary cu ceainicul cu cafea, urmată fiind de Miles cu o cutie de bomboane de ciocolată." Autorul compară aceste personaje cu ei. Numiţi-I pe ei.

**Răspuns**: Magii.

**Comentariu**: Cei trei magi ce au venit cu daruri

**Sursa**: JK Rowling. Случайная вакансия (http://flibusta.net/b/319191/read)

**Autor**: adaptat de Eugenia Lucasenco, ACORD

1. Iată o istorie din timpul celui de-al Doilea Război Mondial.

„Am auzit cum la radio cineva mă cheamă: „Hennelore! Asta tu eşti acel pilot care „spărgea nuci” pentru noi?”. Am cunoscut această voce. Era unul din ofiţerii, cu divizia căruia întotdeauna obţineam cele mai bune rezultate. Chiar dacă aceasta contravine regulilor, eu îi răspund că într-adevăr „spărgeam nuci” pentru ei, după care toate echipajele, entuziasmate de discuţia noastră, coboară în picaj spre inamic...”. Peste un minut, scrieţi ce subînţelegeau piloţii germani prin codificarea „a sparge nuci”.

**Răspuns**: A distruge tancuri

**Comentariu**: „Coboară în picaj” este un indiciu. Unul din scopurile principale ale bombardierelor de picaj germane era distrugerea formaţiunilor blindate. Iar blindajul tancurilor este analogic, într-o oarecare măsură, cojii de nucă.

**Sursa**: Hans-Ulrich Rudel, „Stuka Pilot”.

**Autor**: Sergiu Iacob, „Oceanic Six”.

1. Un oarecare Masabumi Hosono a vizitat Marea Britanie cu circa 100 de ani în urmă, după care a făcut o călătorie în SUA. În curând, americanii l-au poreclit „un japonez norocos”, japonezii l-au declarat ca fiind laș, care a defăimat tradițiile samurailor, iar ziarele din China scriau că acesta s-ar fi îmbrăcat în haine de femeie. În toate aceste cazuri, alături de numele japonezului era menționat un nume propriu, devenit celebru. Numiți acest nume propriu.

**Răspuns**: Titanic.

**Comentariu**: Este vorba despre unicul pasager japonez de pe Titanic. Acesta a supraviețuit naufragiului. Japonezii considerau, că el trebuia să se sacrifice pentru a nu încălca codul samurailor. Ziarele chinezești menționau că acesta a reușit să urce în șalupa de salvare deoarece s-a îmbrăcat în haine de femeie.

**Sursa**: <http://en.wikipedia.org/wiki/Masabumi_Hosono>; <http://umematsu.diary.ru/p177254465.htm?oam>

**Autor**: adaptat de Eugen Zolotco, ACORD

1. Compania Sony a lansat de ceva timp mp3 playere impermeabile, însă abia relativ recent a pornit o campanie de marketing mai puțin obișnuită ca să le promoveze. Pentru a le demonstra calitatea autentică, aceste dispozitive sunt împachetate direct în X. Dacă v-ați dat seama ce am înlocuit prin X, spuneți peste un minut unde pot fi procurate aceste mp3 playere?

**Răspuns**: în mașinile de vending/vending machines/automate cu răcoritoare/automatoane

**Sursă**: <http://thenextweb.com/shareables/2014/02/11/sony-sells-waterproof-mp3-player-inside-bottle-water/#!znaSg>

**Autor**: Vitalie Procopciuc, „Oceanic Six”

1. În anii ‘90, utilizatorii de videocasetofoane VHS ce nu cunoşteau bine engleza, la apariţia unor mesaje din meniu, după consultarea dicţionarului intrau în panică, crezând că psihicul lor este ameninţat de imaginile de pe ecran.

De fapt însă, casetofoanele efectuau o procedură de deservire tehnică periodică. Dar ce procedura ?

**Răspuns**: HEAD CLEANING

**Comentariu**: curăţarea capilor magnetici, interpretat greșit ca „spălare de creieri”

**Autor**: Maxim Cumpanici, SER

**Rezervă:**

1. Într-un epizod al serialului „The Simpsons”, Bart decide să bea, înainte de culcare, 12 pahare cu apă, pentru a fi primul care deschide... Ce anume?

**Răspuns**: Cadoul de Crăciun.

**Se acceptă**: Cadou de Anul Nou (Revelion).

Comentariu: Bart, din motive evidente, într-adevăr se trezește înaintea altora.

**Sursa**: <http://en.wikipedia.org/wiki/Miracle_on_Evergreen_Terrace>

**Autor**: adaptat de Eugen Zolotco, ACORD

1. Pe coperta unei cărţi despre un limbaj de programare, denumit în cinstea unui show umoristic, este prezentată imaginea unui sfânt creştin, venerat îndeosebi de ortodocşi. Numiţi-l!

**Răspuns**: Sf. Gheorghe.

**Comentariu**: limbajul Python este denumit dupa Monty Python

**Autor**: Maxim Cumpanici, SER